
Să nu rămână, fraților, nepomenit nici 
Nâum Presviterul, acest frate, prieten şi 
împreună-pătimitor al Fericitului Climent... 

Sfântului Nâum, întâia jumătate 
a veacului al zecelea 


III IL IV 


Întro zi, chiar înaintea Naşterii Domnului, de 
sărbătoarea Tucindanului, după ce preacuviosul 
Părintele nostru Nâum săvârşise în mănăstire 
Dumnezeiasca Liturghie şi împărtăşise monahii şi 
norodul, simți că i sa apropiat ceasul despărțirii de 
această lume. Călugării au privit chipul palid, care 
răspândea o lumină blândă, şi au simțit şi ei în inimă 
că vor trebui curând să se despartă de părintele şi 
învățătorul lor duhovnicesc. Din această pricină, 
sau mâhnit, ascunzându-se ca să-şi şteargă lacrimi- 
le de la ochi. Însă sfântul Părinte, văzând tristețea şi 
lacrimile lor, i-a chemat să-i stea alături în pridvorul 
bisericii. Cei mai bătrâni sau aşezat, iar cei tineri au 
rămas în picioare, adunaţi cu toții în jurul părintelui 
lor duhovnicesc, precum albinele în jurul mătcii. 
Atunci, sfântul Părinte i-a întrebat cu glas liniştit: 
- Pentru ce plângeți, fraților? Pentru ce vă întristați 


întru acest ceas, când se cuvine ca toți să ne veselim? 
Oare nu ne-am împărtăşit toți din Sfântul Trup şi Sân- 
ge al Fiului lui Dumnezeu, care cu Dânsul ne uneşte şi 
pe noi fii ai lui Dumnezeu ne face? Oare Împărtăşirea 
nu vă îmboldeşte a vă veseli şi a cânta? Când v'aţi unit 
cu Dumnezeul cel Viu prin Sfânta Împărtășanie, vi 
Sau iertat păcatele, luminatu-vaţi, curățitu-vaţi şi 
Vați sfințit, asemenea îngerilor din ceruri. Mă minu- 
nez, dar, de unde această mâhniciune a voastră de 
acum în locul bucuriei şi plângerea în locul veseliei? 
Toţi călugării tăceau cu capetele plecate, iar bătrânul 
Părinte Ilie grăi, plângând cu suspine: 

- O, sfântul şi bunul nostru părinte, iartă-ne! Nu 
ne îndestulăm de vederea sfântului tău chip. Nu ne 
săturăm de ascultarea dulcilor tale graiuri. Am vrut să 
ne ascundem întristarea şi să ne stăpânim năvalnicele 
lacrimi, dar ştim că nimic nu se poate ascunde de la 
înainte-vederea ta. Pentru aceea îți mărturisim cele 
ce cu Duhul le-ai citit în inimile noastre: întristați 
sântem, părinte, căci simțim că degrab ne vei părăsi. 
Sfântul tău suflet va merge în Rai, iar noi unde ne 
vom duce, slabi şi mici, fără de tine? Plângem pre- 
cum nişte orfani la despărțirea de părinții lor. 
Şi rostind acestea, bătrânul Ilie se apucă puternic 
de barba-i sură cu amândouă mâinile, cu totul nă- 
pădit de lacrimi. Atunci Daniil monahul, cu frân- 
gere de inimă, strigă, plângând cu suspine: - Nu ne 
lăsa, dulcele nostru părinte! Mai bine să pierim noi, 
unul câte unul, decât să te pierdem pe tine. Căci tu 
eşti tare precum un stejar pe care nici un vânt nu-l 
poate doborî. Tu poți viețui fără noi, dar noi sântem 


ca nişte trestii slabe, care se pleacă şi se încovoaie 
la cea mai mică adiere. Noi nu putem fără tine! 
lar întreaga obşte a fraților începu şi mai mult a 
plânge şi a suspina. Şi apropiindu-se unul câte unul 
de sfântul lui Dumnezeu, îi sărutau mantia şi mâne- 
cile, vărsând lacrimi calde pe veşmintele lui. Sfântul 
stătu tăcut o vreme, cu capul plecat, dar în suflet 
glăsuia în taină cu Dumnezeu, întru rugăciune. 
Apoi îşi ridică capul şi începu cu blândeţe a le grăi: 
- Nu vă mâhniţi, fraților, din pricina morții mele 
care se apropie - căci întru nimic mai puţin decât 
mine şi voi simţiţi venirea îngerului morții trimis 
după mine. Pe mine moartea nu mă înspăimântă; 
nici pe voi să nu vă înspăimânte. Eu nu de moarte 
mă tem, ci de ceea ce va veni după ea. Mă tem de 
judecata lui Dumnezeu, la care va sta tot sufletul - 
şi al meu. Când de la Dumnezeu vine moartea, mai 
dulce decât mierea este; căci bunul nostru Ziditor 
nimic nu ne va da, nici peste noi nu va trimite ceva 
care să nu fie spre binele nostru. Am văzut cum o 
maică îi dădea pruncului ce bolea pelin amar, ca să-l 
scape de fierbințeală. Copilul cel neînțelegător țipa 
şi dădea cu mânuţele peste fața maicii, crezând, pe- 
semne, că îi dă otravă şi vrea să-l omoare. Dar blân- 
dul nostru Ziditor ne iubeşte mai mult decât maica 
noastră, iar tot ce trimite peste noi, fie sănătate sau 
boală, fie veselie sau durere, fie viață sau moarte - 
toate sânt spre binele nostru şi veşnica mântuire. 
Sau oare ați uitat, fraților, cele ce vam grăit, că 
steaua călăuzitoare a călugărului este pomenirea 
morții? Călugărul se osebeşte de cei din lume mai 

ales prin cugetarea la moarte. Omul lumesc se pierde 
în înşelarea de sine şi în deşertăciunile lumești, şi 
din zi în zi aşteaptă vreo bucurie de la lume şi de la 
oameni, iar la moarte nici nu se gândeşte până ce 
cade la pat din pricina bolii. Însă monahul cugetă la 
despărțirea de lumea aceasta şi când şade şi când se 
ridică, şi în zori şi în amurg, şi când este sănătos şi 
când este bolnav, şi ziua şi noaptea - până la cea din 
urmă suflare. lată, şi la mine a venit moartea, însă 
nu pe neaşteptate. De mulți ani o aştept, zi de zi şi 
ceas de ceas. O aştept nu ca pe o vrăjmaşă, ci ca pe o 
prietenă, după cuvântul de Dumnezeu înțelepțitului 
Apostol Pâvel: Avem încredere şi binevoim mai vâr- 
tos să fim depărtați de trup şi să petrecem cu Dom- 
nul. /II Cor. 5:8/ Moartea vine doar ca să-mi dez- 
brace sufletul de cămașa trupului, de carne şi sânge, 
de această apă multă şi aceste oase multe. Pe toate 
acestea le va ridica de la sufletul meu, şi-l va slobozi să 
se înalțe, precum o pasăre din colivie, cu mila Atot- 
milostivului şi prin rugăciunile voastre, întru tăriile 
cerului, în adevărata lui patrie, în tărâmurile cele 
minunate ale luminii veşnice şi ale sfintelor lăcaşe. 
Pentru aceasta rogu-vă, fraților, nu plângeți şi 
nu vă întristați de moartea mea. Căci mâhni- 
rea voastră adumbreşte sufletul meu şi vă slăbeşte 
sufletele. Aşadar, de aveţi dragoste de mine şi 
de voi înşivă, încetați a mai plânge şi suspina, 
ca să nu întristaţi sfintele Ceruri ale lui Dum- 
nezeu, care ne privesc în dimineața aceasta cu 
mulțime de ochi, ci, de voiţi, folosiți întrun 
chip mai rodnic clipele cât mai sânt cu voi. 


Auzind aceste înțelepte cuvinte, frații sau lini- 
ştit şi sau adunat întru sine, apoi, ştergându- 
şi lacrimile de la ochi, au început să cugete la 
cuvintele părintelui lor, adânciți în lăuntrul lor. 
Întrun sfârşit, Arsenie monahul, unul din- 
tre fraţii cei tineri, sa ridicat, a pus metanie 
înaintea Cuviosului şi a rostit aceste cuvinte: 
- Blagosloveşte, Părinte Igumen, ca şi eu, unul 
dintre cei tineri şi cel mai nevrednic dintre fraţi, 
să spun cele ce am pe inimă. Dacă aşa e voia lui 
Dumnezeu să ne părăseşti, rugămu-te fierbinte, 
nu ne lăsa fără învățătură şi sfat. Lasă-ne nouă 
rânduială, sfinte Părinte, un aşezământ scurt şi 
desluşit, pe care noi, neînvățaţii şi neputincioşi, 
să-l putem păzi şi aşa să ne mântuim sufletele. 
Aceste cuvinte parcă au bineplăcut Sfântului, 
căci toți au băgat de seamă cum pe fața sa cea 
slăbită de post sa aşternut o bucurie liniştită. 
El se închină şi începu să grăiască astfel: - Voi 
lăsa vouă aşezământ, frați călugări, aşezământ cu 
adevărat scurt şi desluşit, după care eu însumi, 
smeritul, m'am ostenit a viețui, aşezământ care poate 
şi pe voi vă va folosi. Acest aşezământ se cuprinde în 
numai patru cuvinte, încât lesne vă va fi a-l învăţa şi 
a-l pricepe. Aceste patru cuvinte, frați călugări, sânt: 
trezirea, pocăința, curățirea şi împărtăşirea. Ascultaţi, 
dar, şi ţineţi minte, fraților, aceste patru cuvinte: 
Trezirea, Pocăinţa, Curăţirea, Împărtăşirea 
Acestea sânt cele patru trepte pe calea mântuirii! 
Cel ce vrea să se desăvârşească trebuie să urce aceste 
patru trepte. 


AŞEZĂMÂNTUL 


TREZIREA 


Câtă vreme păcătuieşte în trup, sufletul este adormit, 
aşa că nu se cunoaşte nici pe sine, nici pe Ziditorul său. 
Este îmbătat de păcat ca de o băutură tare şi îmbătat 
zace în trup ca într-un pat pentru bolnavi. Adormit 
şi îmbătat, sufletul nu cunoaşte altă plăcere decât cea 
care vine prin trup. Ce îi place trupului îi place şi lui, 
iar ce nu îi place trupului nici lui nu îi place. 

Un astfel de sufletul nu este călăuzit de minte, ci de 
trup - iar trupul este în sine țărână oarbă. Şi, aşa, 
orb pe orb călăuzeşte, până ce se prăbuşesc amândoi 
în prăpastia morții. 

Pentru aceasta, frați monahi, trezirea sufletului este 
început al mântuirii! Dumnezeu vrea ca toți oame- 
nii să se mântuiască, de aceea EI lucrează mai întâi 
ca sufletul cel adormit să se trezească. La Dumne- 
zeu multe sânt chipurile în care deşteaptă sufletul 
omenesc. Pe unii Dumnezeu îi trezeşte printro 


minune, aşa cum a făcut cu Sâul, pe unii prin vis, 
aşa cum a făcut cu dreptul Iosif, pe unii prin cu- 
tremur de boală şi moarte în familie, aşa cum a 
făcut cu David Împăratul. Pe unii îi trezeşte prin 
izbăvirea din nenorociri, când de niciunde nu este 
scăpare. Unii se trezesc când le cade în mâini Sfânta 
Scriptură şi încep să o citească. lar unii se trezesc 
când aud din întâmplare un cuvânt despre Dum- 
nezeu, despre suflet şi despre înfricoşata judecată a 
lui Dumnezeu ce va să vină. Unii se trezesc privind 
făpturile din jur şi toate minunile naturii ca lucrarea 
lui Dumnezeu. Unii se trezesc în tinerețe, alții în 
floarea vârstei, alții la bătrâneţe. Se întâmplă ca unii 
să se trezească sufleteşte abia în ceasul morţii, când 
sufletul se simte slobozit de greutatea şi tirania tru- 
pului. Fericiţi cei ce degrabă se trezesc! Aceştia sânt 
asemenea oamenilor ce se scoală devreme în zori şi 
ziua întreaga cugetă, privesc şi lucrează cu trezvie. 
Iar cei ce se trezesc la ceasul morții sânt precum cei 
trândavi, care întreaga zi au dormit şi abia la apusul 
soarelui deschid ochii şi se întreabă: „Unde sântem? 
Cine ne-a trimis, şi de ce am ajuns aici?” 

Fericiţi sânteţi voi, monahii, căci vaţi trezit! Scu- 
latu-vaţi din somnul păcatului şi vați deşteptat 
din beţia cărnii. Treji fiind, aţi înțeles şi aţi simțit 
că desfătările cele trupeşti sânt amare şi serbede 
față de înaltele desfătări ale duhului. Voi gustați 
aceste bucurii duhovniceşti din potirul cel plin, şi 
dintr însele sufletele voastre le hrăniţi, le stropiți şi 
le întăriți. Grijiţi-vă, însă, să nu cădeți din aceste 
desfătări duhovniceşti. Păziți-vă să nu cădeți înapoi 


în vărsăturile şi amărăciunile trupeşti, care otrăvesc 
sufletul, îl îmbată, îl adorm şi până la urmă îl şi ucid. 
Fiţi treji neîncetat, vegheați necurmat la voi înşivă. 
Treziţi-vă necontenit, pe voi şi pe cei dimprejur. 
Trezirea este cea dintâi pravilă a vieţii, cea dintâi 
treaptă pe calea mântuirii. Trezirea să vă fie, frați 
monahi, şi cel dintâi aşezământ pe care vi-l las. 


AȘEZAMANTUL 


POCĂINȚA 


Grăind cuvintele acestea, Sfântul lui Dumnezeu se 
aşeză să-şi adune puterile, spre a vorbi mai departe. 
Atunci bătrânul Ilie grăi acestea: 

- Cuvintele tale, sfinte Părinte, sânt precum bal- 
samul pentru sufletele noastre. Fiecare cuvânt al tău 
este adevărul cel sfânt. Mărturisesc înaintea ta şi a 
fraţilor că şi eu, în lume, multă vreme îmbătat de 
păcat şi adormit am fost. Şi cu un tunet ma trezit 
Preaînaltul. Pe o ploaie cumplită, eu şi vecinul meu 
ne'am adăpostit sub un copac mare. Vecinul meu era 
un aprig hulitor al celor sfinte. Mâniat din pricina 
ploii, acesta începu cumplit a sudui. În acea clipă, a 
tunat şi un fulger l-a ucis pe vecinul de lângă mine. 
Eu am rămas în viață, dar această întâmplare ma 
trezit ca dintr'un somn de moarte, şi cu spaimă mare 
am început să mă tem de Dumnezeu şi să-mi mân- 
tuiesc sufletul cel păcătos. 


Sfântul lui Dumnezeu începu apoi a grăi pe mai de- 
parte, zicând: 

- Al doilea aşezământ pe care vi-l las, fraţilor, este 
pocăinţa. Pocăinţa vine după trezire. Câtă vreme 
omul nu se trezeşte din somnul păcatului, nici nu 
se poate pocăi, după cum un călător nu poate face 
al doilea pas dacă nu-l face pe cel dintâi. Oare îi 
poate părea rău cuiva care doarme până la amiază, 
că s'a culcat şi a dormit atâta vreme, până ce nu se 
trezeşte? Nu cel ce doarme se căieşte, ci cel ce s'a 
trezit. Asemenea şi în viața duhovnicească, pocăința 
vine după trezire. 

Pocăința are patru trepte. Ea poate fi mică, mijlocie, 
mare şi desăvârşită sau evanghelică. Nemulțumirea 
de sine este mică pocăință. Ruşinea de sine pricinuită 
de fărădelegi şi păcate este o pocăință de mijloc. 
Mânia de sine din pricina nelegiuirilor şi păcatelor 
avute este mare pocăință. lar ura de sine este pocăința 
desăvârşită sau evanghelică. 

Nicodim era nemulțumit de sine. Păcătosul vameş 
Zaheu se ruşina de sine. Apostolul Petru, lepădându- 
se de Domnul, sa mâniat pe sine. lar femeia des- 
frânată care cu lacrimile sale a spălat picioarele Mân- 
tuitorului se ura pe sine. 

Ascultaţi, fraţilor, şi ţineţi minte: dacă păcătosul 
ce s'a trezit nu suie degrabă de la mica pocăință la 
cea mare, lesne o va uita pe cea dintâi şi iarăşi se va 
îmbăta de păcat şi va adormi. El se aseamănă omu- 
lui ce urcă un povârniş, care, dacă nu merge iute, 
ci stă locului, alunecă îndărăt şi cade. De aceea, de 
îndată ce purcede pe calea pocăinței, omul trebuie să 


meargă până la capăt, grabnic, să nu rămână pe loc şi 
să nu se uite înapoi. 

Pocăitul nefăţarnic este cel ce îşi cercetează întreaga 
viață şi îşi caută într'însa păcatele, le recunoaşte, le 
mărturiseşte şi le leapădă. Precum vânătorul vânează 
fiarele, aşa şi cel ce se pocăieşte aleargă neobosit după 
păcatele sale, ca să le afle şi să le nimicească. Sau pre- 
cum un om desculț care aleargă mult pe câmp, când 
se va aşeza şi va începe a-şi smulge țepii din picioare, 
oare îi va scoate doar pe unii şi îi va lăsa pe alții, sau 
îi va smulge pe toți? Negreşit, îi va smulge pe toți. 
Pocăinţa face sufletul să ardă, să tremure, să plângă, 
să suspine şi să se smerească înaintea lui Dumnezeu 
şi a întregii Sale zidiri. Şi se socotește pe sine necu- 
rat, iar pe toate celelalte făpturi mai curate decât el. 
Nu aţi citit oare despre cel ce se pocăia, căruia cineva 
i-a cerut să strivească un vierme, iar el i-a răspuns: 
„Cum voi strivi ceva mai curat decât mine?” 

Aşadar, frați monahi, pocăința este cea de-a doua 
treaptă după trezirea sufletului omului. Fericiţi cei 
treziți, şi îndoit fericiți cei ce se pocăiesc! Fericiți 
sânteți şi voi, fraților, că ați cunoscut folosul pocăinței 
şi i-ai gustat din roadele ei de aur. Însă nu vă opriți, 
nici vă istoviți puterile până ce nu ați desăvârșit 
pocăința voastră. Şi oriunde veți întâlni un suflet trezit 
care întreabă „Şi acum ce voi face?,” arătați-i dragostea 
voastră şi pe sfânta cale a pocăinței îndrumați-l. 

lată al doilea aşezământ pe care vi-l las, frați monahi. 
EI nu poate fi împlinit fără cel dintâi şi printr'acesta 
primul capătă preţ. 


AŞEZĂMÂNTUL 


CURĂŢIREA 


După acest cuvânt, minunatul sfânt al lui Dumne- 
zeu tăcu. Atunci, Athanâsie monahul îl întrebă: 

- Spune nouă, Părinte Igumen, câtă vreme tre- 
buie omul să se căiască pentru un păcat, cât să se 
gândească la el? 

Pe chipul aspru al Sfântului Nâum s'a ivit un zâm- 
bet blând, şi a răspuns aşa: 

- Despre aceasta voiesc să vorbesc chiar acum, 
duhovnicescule fiu. Răspunsul la întrebarea ta se 
găseşte în al treilea aşezământ, cel al curățirii. 
Curăţirea, frați monahi, urmează după pocăință 
- şi anume, după pocăința cea mare şi desăvârşită. 
Pocăința cea mică este ca o scărpinare a rănii 
ce-l arde şi îl mănâncă pe om. Curăţirea este 
tămăduirea rănii. De îndată ce omul se pocăieşte 
cu adevărat de păcatele făcute, are două dorințe: 
să şteargă cumva din trecut negrele sale păcate 

şi să nu le mai săvârşească niciodată. Cum îşi va 
şterge omul păcatele din zilele cele de demult, din 
vremile care nu se întorc? Priviţi lacul cel mare de 
dinaintea noastră! Poate, oare, un om ce stă pe acest 
țărm al lacului să spele o pânză de pe celălalt țărm? 
Zilele ce s'au dus nu se află sub stăpânirea noastră, 
ci sub stăpânirea lui Dumnezeu. Şi numai Unul 
Dumnezeu, Atotţiitorul, poate spăla şi albi zilele 
noastre negre din trecut. Singur Dumnezeu poate 
ierta păcatele şi le poate şterge din viața noastră. 
Curăţirea de păcate o face Însuşi Dumnezeu, prin 
Duhul său cel Sfânt. Domnul lucrează, cu dragoste, 
curățirea tuturor celor care i-o cer. Precum maica 
îşi spală cu bucurie şi cu dragoste pruncul care a 
căzut în noroi şi sa murdărit, ce vine plângând şi- 
o roagă să-l spele şi să-l curățească, aşa şi milosti- 
vul nostru "Tată ceresc îi curăţeşte pe păcătoşii ce 
strigă către EI, întinați fiind. În cele din urmă, nu- 
mai Unul Dumnezeu cel Viu poate să ierte păcatele 
şi să le şteargă din viața noastră, numai El poate 
mai vârtos decât zăpada să albească sufletul nostru, 
după cuvintele psalmistului. Dar Bunul Dumne- 
zeu ne-a poruncit şi osteneală pe măsura puterii 
şi înțelegerii noastre. Fiul lui Dumnezeu a arătat 
limpede ce voieşte sfânta voie a lui Dumnezeu ca 
voia noastră să facă şi să înfăptuiască. Osteniţi-vă 
cu postul, cu rugăciunea, cu milostenia, cu plân- 
gerea, cu iertarea păcatelor celorlalți, cu înfrânarea, 
curăția trupească şi duhovnicească, cugetarea la 
Dumnezeu, cu pomenirea morții şi a înfricoşatei 
Judecăţi a lui Dumnezeu, cu cugetarea la ferici- 


rea veşnică a dreptului şi la cumplitele munci ale 
păcătosului în iad, şi cu toate celelalte poruncite în 
Evanghelie, de Sfinţii Părinți ai Bisericii tâlcuite şi 
în pilde înfăţişate. Toate acestea - toate, de la cele 
mai mari până la cele mai mici -, slujesc la curățirea 
sufletului de păcate. Celui ce trece una dintre aces- 
tea cu vederea, cu anevoie i se vor vindeca rănile 
păcatului. “Trezirea înseamnă vederea rănilor su- 
fletului. Pocăința înseamnă tăierea şi deschiderea 
acestora. Curăţirea înseamnă că omul a făcut totul 
să scoată tot puroiul din rană, ca aceasta să se poată 
tămădui. Şi atâta vreme cât rănile sufletului nu se 
vor tămădui, Părinte Athanâsie, trebuie să ne căim 
şi să ne curățim, şi fie de vrem fie de nu vrem, să ne 
gândim la aceste răni. Ai întrebat cât trebuie să se 
căiască omul. Câtă vreme rănile nu se curățesc şi 
nu se vindecă pe deplin, şi până ce nu piere urma 
lor! Căci căința este deschiderea neîncetată a rănilor 
sufletului. Rănile nu se pot curăţi de puroi dacă nu 
le deschidem mereu. De aceea, nu poate fi curățire 
fără pocăință. Când rănile sau curățit şi s'au vinde- 
cat pe deplin, atunci nu mai sânt răni, şi nici căință. 
Atunci încetăm a ne mai gândi la păcatele săvârşite. 
Aşa cum nu ne mai gândim la rănile ce le-am avut 
cândva pe trup şi acum sau vindecat, aşa nu ne mai 
gândim nici la păcatele care au trecut şi care sau 
şters din sufletul nostru. 

Dar şi cu toate ostenelile şi chinurile pentru curățirea 
sufletului, nicicând nu ne-am curăți fără puterea 
dătătoare de har a lui Dumnezeu. lată pentru ce, în 
această mănăstire, călugării au în inima şi pe buze 


rugăciunea neîncetată: „Dumnezeule, curățeşte-mă 
pe mine, păcătosul!,” pravilă pe care o ţin neabătut. 
Fraţi monahi, fericiți cei ce sau trezit, îndoit fericiți 
cei ce sau pocăit, întreit fericiți cei ce s'au curățit! 
Al treilea aşezământ pe care vi-l las este despre 
curățire. Întreită fericire va dăruit Dumnezeu: 
întâia fericire - să vă puteți mântui, a doua - să vedeți 
în Împărăția lui Dumnezeu mântuirea tuturor 
păcătoşilor care se pocăiesc, şi a treia fericire — că 
împreună cu voi să afle mântuire în Raiul cel dulce 
toți monahii şi toți închinătorii acestei mănăstiri, ce 
vor fi până la sfârşitul vremilor. 


AŞEZĂMÂNTUL 


ÎMPĂRTĂȘIREA 


În cele din urmă, frați monahi, voi încheia cu al pa- 
trulea aşezământ, anume Împărtăşirea. 

Când sufletul ce sa trezit şi sa pocăit este curățit 
de păcat, se aprinde de negrăită dragoste pentru 
Ziditorul său. Nu vrea, nici măcar o clipă, să se 
despartă de EI, ci arde de dorința de a se uni cu El 
pururea. Această unire se poate înfăptui prin gân- 
duri, prin cuvinte şi prin fapte, adică prin minte, 
prin simțăminte şi prin voință. Împărtăşire sau 
cuminecare înseamnă unire. Prin ce îl putem iubi 
pe Dumnezeu -— prin acestea ne putem şi uni cu 
EI. Căci sa zis: „Să iubeşti pre Domnul Dumne- 
zeul tău, din toată inima ta şi din tot sufletul tău 
şi din toată puterea ta.” /Deut. 6:5/ Dar omul nu 
se poate uni cu Dumnezeu până ce nu se desparte 
de toate cele pământeşti, de tot ce este vremelnic şi 
muritor. Omul se uneşte cu Dumnezeu prin minte 


atunci când se osteneşte a cugeta fără viclenie la 
tot lucrul, aşa cum singur Dumnezeu cugetă. Şi 
mai mult se uneşte omul cu Dumnezeu cu mintea 
când se gândeşte neîncetat la EI, la însuşirile Sale, 
la puterea, înțelepciunea, bunătatea şi veşnicia Sa. 
Omul se uneşte cu Dumnezeu prin inimă când 
aceasta se umple de dragoste, de dragoste pentru 
Dumnezeu şi pentru tot ceea ce iubeşte Dumne- 
zeu. lar pe cine şi pe ce iubeşte Dumnezeu ni sa 
făcut cunoscut din descoperirea Adevărului. Însă 
inima întinată nu-l poate vedea, nici iubi pe Dum- 
nezeu. Numai inima curățită de toată patima şi 
de mincinoasa iubire vremelnică îl poate vedea şi 
iubi pe Dumnezeu. Omul se uneşte cu Dumnezeu 
prin suflet atunci când cu bucurie împlineşte toate 
dumnezeieştile porunci şi pe toate se osteneşte a le 
învăţa, ca pe toate să le poată împlini, până la cea 
din urmă. Şi toate poruncile lui Dumnezeu i se par 
uşoare, iar el ceva mai greu şi prea-anevoie ar dori 
să facă, din dragoste pentru Ziditorul său. De aceea 
în mulți iubitori ai Domnului sa născut dorința de 
a îndura munci şi a muri muceniceşte pentru Cel pe 
care-L iubesc. 

Şi aşa, fraților, trei sânt felurile unirii sau împărtăşirii 
noastre cu Dumnezeu. Unul este gândit, al doilea 
este simţit, iar al treilea este lucrător. Dar culmea 
unirii noastre cu Dumnezeu este Împărtăşania cu 
trupul şi sângele Fiului lui Dumnezeu. În aceasta 
sânt toate, ea este totul. Această unire cuprinde 
toate celelalte feluri de unire, această împărtăşire 
cuprinde toate celelalte împărtăşiri. Dumnezeu, 


fraților, S'a arătat în trup pentru ca noi, cei trupeşti, 
să ne putem uni cu Dânsul, împărtăşindu-ne din 
trupul şi sângele Său. Poate fi, oare, iubire mai 
mare decât aceasta? Închipuiți-vă, fraţi monahi, 
nişte tovarăşi ce călătoresc prin pustie, unde nu este 
nici pâine, nici vreun alt fel de hrană. Călătorii cei 
înfometați sânt istoviți de foame şi se află în pragul 
morţii. Atunci unul dintre ei spune: „Fraţilor, şi eu 
sânt înfometat, dar dacă aş avea pâine, naş mânca- 
O, ci Vaş împărţi-o vouă.” Mare dragoste este aceas- 
ta! Un altul spune: „Fraţilor, dacă aş avea apă, n'aş 
bea-o, deşi sânt însetat, ci vaş da-o vouă să beţi.” 
Mare dragoste este şi aceasta! Însă al treilea strigă: 
„Frații mei, veţi muri toți de foame şi de sete, iar 
în pustia aceasta nimic de mâncare şi băutură nu se 
găseşte. Pentru aceasta pe mine jertfă mă dau să fiu 
junghiat, ca să mâncaţi trupul meu şi să beți sângele 
meu, şi să rămâneţi în viață!” O, frați călugări, nu 
poate fi dragoste mai mare decât aceasta. Aceasta 
este dragostea lui Hristos pentru oameni. 

Fericit cel ce se împărtăşeşte cu mulțămită. Fericit 
cel ce se desparte de lumea aceasta trezit, pocăit, 
curățit şi împărtăşit. Irezirea este vederea rănii su- 
fletului. Pocăinţa este tăierea şi deschiderea aces- 
tor răni. Curăţirea este deplina tămăduire a rănilor 
făcute de păcate. lar Împărtăşirea este, fraților, 
revărsarea înlăuntrul nostru a unei vieți noi, a unei 
sănătăți şi puteri noi. 

Împărtăşirea este al patrulea aşezământ şi aşe- 
zământ nou. Acesta este aşezământul meu către 
voi, şi cuvântul meu de despărțire de voi! De veţi 


avea trebuință de sfat şi călăuzire după plecarea mea 
din această lume, îl aveți în Ohrida pe fratele meu, 
arhipăstorul Climent. Către dânsul să vă îndreptați, 
şi el vă va călăuzi pe calea adevărului şi a mântuirii. 
Iar acum, duhovniceştii mei fii, rămâneţi cu Dom- 
nul! Binecuvântarea lui Dumnezeu să fie cu voi! 
Mila Sa să nu se depărteze de la voi! Sfântul său 
Duh să vă lumineze şi să vă întărească până la 
sfârşitul zilelor voastre! lertaţi, şi toate să vi se ierte! 
Eu mă duc acolo unde toate se duc. Rugaţi-vă lui 
Dumnezeu pentru mine, nevrednicul. lar eu, de mă 
voi învrednici vreodată a vedea fața lui Dumnezeu, 
mă voi ruga pentru voi, ca Domnul să vă miluiască 
şi să vă mântuiască. Amin. 


După ce rosti aceste cuvinte, Sfântul Nâum puse 
metanie până la pământ înaintea monahilor, iar ei 
se apropiară şi primiră blagoslovenie de la el, apoi 
căzură la pământ înaintea sa şi îi sărutară picioarele, 
plângând şi suspinând cu glas mare. 

Înainte de căderea serii, în ziua aceea, Cuviosul 
Părinte şi-a dat sufletul în vreme ce fața sa strălucea 
precum Soarele şi o cerească mireasmă s'a răspândit 
în mănăstire, până departe, ca o cerească boare. 
lar deasupra mănăstirii sa ivit un stâlp de lumină, 
de la pământ la cer, şi sa făcut auzită o tainică şi 
dulce cântare îngerească. Aşa a adormit Sfântul 
spre naştere întru viața veşnică şi de la care, de peste 
o mie de ani, cei bolnavi dobândesc sănătate, cei 
scârbiți mângâiere, cei neputincioşi putere, cei slabi 
cu mintea înțelegere şi toți - ceea ce în chip bine- 
cinstitor îşi doresc. 


Cuvioase Părinte Naume, roagă-te lui Dumnezeu 
> 
pentru noi! 


Dumnezeului nostru, slavă. 
Amin. 

